**Előterjesztés**

**Az önkormányzat 2020. évi költségvetés végrehajtásáról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

**1.Előzmények**, **különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: Az államháztartásról szóló 2011. évi CXCV. törvény

**3.Költségkihatások** **és egyéb szükséges feltételeket, illetve megteremtésük javasolt forrásai: ---**

**4. Tényállás bemutatása:**

Az államháztartásról szóló 2011. évi CXCV. törvény (a továbbiakban: Áht.) 91. §-ban foglaltak szerint elkészítettük Telki Község Önkormányzatának 2020. évi költségvetési beszámolóját.

Az Áht. 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a költségvetési évet követő 5. hónap utolsó napjáig hatályba lépjen. A Magyar Államkincstár 2020.05.09-én hagyta jóvá Telki Község Önkormányzatának és intézményeinek beszámolóit.

Az államháztartás számviteléről szóló 4/2013. (I. ll.) Korm. rendelet (a továbbiakban: Áhsz.) 7.§ (1) bekezdésében meghatározottak szerint készített költségvetési zárszámadáshoz az önkormányzat 2020. évi gazdálkodásáról az alábbi szöveges értékelést adom:

A 2020. évi zárszámadási rendelet-tervezet az önkormányzat és intézményei feladatellátását biztosító pénzügyi-gazdasági tevékenységek, felújítások, fejlesztések, vagyoni helyzet alakulását mutatja be.

Telki Község Önkormányzat Képviselő-testülete az önkormányzat és intézményei 2020. évi költségvetését a 1/2020.(II.06.) számú Önkormányzati rendeletével állapította meg.

A Képviselő-testület éves költségvetésének meghatározásakor arra törekedett, hogy az önkormányzat meghatározza az adott időszakban megvalósításra váró feladatokat, és biztosítsa a feladatok elvégzéséhez szükséges költségvetési források körét és nagyságrendjét

***Önkormányzati feladatellátás általános értékelése***

Telki Önkormányzata az önkormányzati törvényben előírt feladatait 2020. évben is maradéktalanul el tudta látni, az intézmények – Telki Zöldmanó Óvoda, Polgármesteri Hivatal Kodolányi János Közösségi Ház és Könyvtár- működését biztosítani tudta.

A jogszabályi előírásoknak megfelelően 2012. évtől kezdődően a költségvetési rendeletben és a könyvelésben egyaránt elkülönítetten kell kimutatnunk az Önkormányzat és intézményeinek -Polgármesteri Hivatal-Közösségi Ház és Könyvtár- Óvoda- bevételeit és kiadásait. Ennek megvalósításához az önkormányzati törvény előírásai szerint elkülönítésre kerültek az Önkormányzat, Polgármesteri Hivatal, Óvoda és a Közösségi Ház által végzett feladatok. A bevételi és kiadási előirányzatok, valamint a pénzforgalmi teljesítések adatai a szétválasztott tevékenységeknek megfelelően kerültek meghatározásra.

Az Önkormányzat, Polgármesteri Hivatal, Óvoda és a Közösségi Ház és Könyvtár az ellátandó feladatoknak megfelelően önálló költségvetéssel rendelkezik. A Polgármesteri Hivatal, Óvoda és a Közösségi Ház és Könyvtár az Önkormányzat költségvetési intézményeként működik, a tevékenységük ellátásához szükséges forrást az Önkormányzat bocsátja rendelkezésére finanszírozásként.

**I. Bevételi források és azok teljesítése**

Az Önkormányzat 2020. évi költségvetési módosított bevételi előirányzatának főösszege 2 024 919 007 Ft.

Az év folyamán összesen 1 998 474 944 Ft bevétel realizálódott. A módosított előirányzathoz viszonyítva a teljesítés 98,7 %.

*A* ***koronavírus járványra való tekintettel*** *a Kormány által hozott döntések nagyban befolyásolták az önkormányzat 2020. évi költségvetését végrehajtását.*

Az elmúlt időszak eseményei merőben új élethelyzet elé állítottak mindannyiunkat. A jelenlegi helyzetben az emberi életek megóvásán túl közös feladatunk volt, hogy az önkormányzat működőképességét megőrizzük és biztosítsuk, hogy a jogszabályokban rögzített kötelező feladataiknak a lehető legteljesebb mértékben eleget tudjon tenni.

A 2020. évi költségvetési tervezésekor még más prioritások álltak a fókuszban. A koronavírus járvány pénzügyi, gazdasági hatásai egyelőre nem láthatóak. A hatékony védekezés részeként mindenkinek, így az önkormányzati szektornak is részt kellet vállalnia a közös teherviselésből.

Ennek egyik lépése volt a 92/2020. (IV. 6.) Korm. rendelet 4. § (1) bekezdése szerint a Kvtv. 37. § (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett **gépjárműadó** nem illette meg. Az új szabályozás alapján a települési önkormányzat által 2020. január 1-jétől beszedett gépjárműadó teljes összege a központi költségvetést illete meg, gépjárműadó átengedett részének 40 % átirányításra került a Járvány Elleni Védekezési Alapba.

A **helyi iparűzési adó** tekintetében a gazdaságvédelmi akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Kormány rendelet (4) bekezdése alapján „ Az adózó az e rendelet hatálybalépésének napja és 2020. szeptember 30-a között esedékessé váló éves és soron kívüli helyi iparűzési adóbevallás-benyújtási kötelezettségét és az ezzel egyidejűleg teljesítendő adófizetési kötelezettségét, valamint a következő adóelőlegfizetési időszakra szóló adóelőleg bevallás benyújtási kötelezettségét 2020. szeptember 30-ig teljesítheti.”

Az **idegenforgalmi adó** felfüggesztése és az azzal összefüggő költségvetési rendelkezések

A Kormány rendelet 5. § Az e rendelkezés hatálybalépésétől 2020. december 31-ig terjedő időszakban eltöltött vendégéjszaka utáni idegenforgalmi adót az adó alanyának *nem kellet megfizetnie, az adó* beszedésére kötelezettnek nem kell beszednie, befizetnie, a megállapított, de be nem szedettadót azonban be kellet vallania az adóhatósághoz.

*A kormányrendelet az önkormányzat központi költségvetési támogatást is az alábbiak szerint módosította „8. § (1) A Kvtv. 2. melléklet I. pont 1. alpont e) pont* ***Üdülőhelyi feladatok támogatása*** *jogcímen (a továbbiakban: üdülőhelyi támogatás) a Kvtv. 2. melléklet I. pont 1. alpont f) pontja szerinti beszámítással csökkentett és kiegészítéssel növelt összegre a települési*

*önkormányzat e rendelkezés hatálybalépésétől a veszélyhelyzet megszűnéséig, de legfeljebb*

*2020. december 31-ig nem jogosult.* *Vagyis az üdülőhelyi támogatásra a 2020. január*

*1. és az e rendelkezés hatálybalépésének napja (04.21) közötti időszakra időarányosan jogosult volt a települési önkormányzat, akként, hogy a támogatás folyósítása a 2020. május havi nettó*

*finanszírozástól kezdődően a veszélyhelyzet megszűnésével érintett hónap utolsó napjáig,*

*legfeljebb a 2020. december havi nettó finanszírozással bezárólag szünetelt.*

*Az önkormányzat* ***helyi adóbevételeinek teljesítése*** *2020.évben megkérdőjelzett volt nem lehet tudni mennyi realizálódik.*

***I.1. Adóbevételek alakulása***

***A helyi adókból*** származó bevételek az un. közhatalmi bevételek az önkormányzat saját bevételeit növelik, abból állami elvonás nincs. Az önkormányzati adóhatósága által beszedett központi adók (gépjárműadó, talajterhelési díj, a termőföld bérbeadásából származó jövedelemadó, adók módjára kimutatott helyszíni bírságok, szabálysértési bírságok, közigazgatási bírságok egy része) eltérő mértékben szintén az önkormányzat bevételeit gyarapítják.

2020. évre az adóbevételi eredeti előirányzat 272 050 000 forint. A 2020. évi adóbevételi terv 88,3 % teljesült 254 853 594 forint bevételt folyt be.

Telki Községben 2020. évben négy fajta helyi adó működött. Telkiben mind a háztartások (magánszemélyek), mind a gazdálkodók (vállalkozók) adóalanynak minősülnek, így kiterjed rájuk a helyi adókötelezettség, legyen ez vagyoni típusú (építmény és telekadó), kommunális jellegű (idegenforgalmi adó), vagy iparűzési adó.

Telki Község Önkormányzata a helyi adók 2020. évi mértékeit a helyi sajátosságokhoz, a gazdálkodási követelményekhez és az adóalanyok teherviselő képességéhez igazodóan állapította meg - a törvényben meghatározott felső (adómaximum) határokra is figyelemmel.

Az önkormányzatot megillető adójellegű bevételek legjelentősebb része a helyi iparűzési adóból befolyó összeg (48,2 %) de kiemelkedő a helyi építmények után megfizetett adóból befolyó összeg (32,5 %), de jelentős a beépítetlen telkek után megfizetett adórész aránya is (15,3 %).

|  |  |  |  |  |
| --- | --- | --- | --- | --- |
|   | **2020.évi eredeti előirányzat** költségvetés szerinti | **2020.évi módosított előirányzat** költségvetés szerinti | **Befolyt adóbevétel** **2020. 12. 31.** | **Teljesítés %** |
|
| *A/ Helyi adók* | ***272 050 000*** | ***291 171 445*** | ***254 178 975*** | **87,30%** |
|  Építményadó | 83 000 000 | 89 569 774 | 82 576 702 | 92,19% |
|  Telekadó | 41 000 000 | 48 483 334 | 39 003 158 | 80,45% |
|  Talajterhelési díj | 1 400 000 | 3 418 290 | 3 414 384 | 99,89% |
|  Idegenforgalmi adó | 6 000 000 | 2 565 000 | 2 565 000 | 100,00% |
|  Iparűzési adó | 138 000 000 | 137 363 772 | 122 533 311 | 89,20% |
|  Pótlékok, bírságok | 2 650 000 | 9 771 275 | 4 086 420 | 41,82% |
| *B/ Termőföld bérbeadása utáni adó* | ***100 000*** | ***100 000*** | *98 300* | 98,30% |
| *C/ Gépjárműadó (bevétel 40%-a)* | ***16 500 000*** | ***576 319*** | *576 319* | 100,00% |
| ***Mindösszesen*** | **288 650 000** | **291 847 764** | **254 853 594** | **87,32%** |

**2020. évi közvetett támogatások**

A 368/2011. (XII.31.) Kormányrendelet 25. §-az alapján az Áht. 24. § (4) bekezdés c) pontja szerinti közvetett támogatásokat be kell mutatni a helyi adónál, gépjárműadónál biztosított kedvezmény, mentesség összegét adónemenként.

|  |  |  |  |
| --- | --- | --- | --- |
|  | **Adóelengedés méltányoságból (Ft)** | **Behajthat. kis összegű törlés (Ft)** | **Behajthatatlan követelés (Ft)** |
| **2020 adó év** | **összeg** | **összeg** | **összeg** |
| Építményadó | 46 286 | 0 |   |
| Késedelmi pótlék |   | 0 | 126 808 |
| Bírság |   | 0 | 285 740 |
| Helyi iparűzési adó | 0 | 0 | 578 896 |
| **Összesen:** | **46 286** | **0** | **991 444** |

Az adóelengedés részletszabályait az adózás rendjéről szóló 2003. évi CXII. törvény (Art.) szabályozza.

Az adóhatóság a magánszemély kérelme alapján az adózót terhelő adótartozást, valamint bírság- vagy pótléktartozást mérsékelheti, vagy elengedheti, ha azok megfizetése az adózó és a vele együtt élő közeli hozzátartozók megélhetését súlyosan veszélyezteti.

Más esetekben az adóhatóság a tőketartozást nem mérsékelheti, és nem engedheti el.

Kivételes méltányoságból a bírság- vagy pótléktartozás mérsékelhető, elengedhető, különösen akkor, ha annak megfizetése a vállalkozási tevékenységet folytató magánszemély, jogi személy, vagy egyéb szervezet gazdálkodási tevékenységét ellehetetlenítené. Az adóhatóság a mérséklést az adótartozás egy részének (vagy egészének) megfizetéséhez kötheti.

Az adóhatóság fizetési könnyítést abban az esetben engedélyezett, ha a fizetési nehézség a kérelmezőnek nem felróható körülmények miatt keletkezett, továbbá átmeneti jellegű, tehát az adó későbbi megfizetése valószínűsíthető volt.

A kérelem elbírálása és a feltételek meghatározása során figyelemmel voltunk a fizetési nehézség kialakulásának okaira és körülményeire is, illetve olyan esetekre is, ha a magánszemély kérelmező igazolta vagy valószínűsítette, hogy az adó azonnali, vagy egyösszegű megfizetése családi, jövedelmi, vagyoni és szociális körülményeire is tekintettel aránytalanul súlyos megterhelést jelent.

A fizetési könnyítésben érintett adó nem minősül adóelengedésnek, így e tételek a követelés elengedésben nem szerepelnek, azokkal a bevételeket nem szükséges korrigálni.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Adóhátralék alakulása** **2020.évben*****Forintban***

|  |
| --- |
|  |
|  | **Hátralék összesen NYITÓ 2020.01.01**  | **Nyitó egyenlegből fennálló** | ***Ebből"FA alatt*** | 2020.évi esedékes hátralék  | **Hátralék összesen 2020.12.31** |
| *A/ Helyi adók* | ***36 695 932*** | ***19 865 157*** | ***2 349 467*** | ***31 579 748*** | ***51 444 905*** |
|  Építményadó | 8 244 389 | 4 426 913 | *117 880* | 6 058 662 | 10 485 575 |
|  Telekadó | 7 591 936 | 3 666 568 | *615 920* | 9 393 884 | 13 060 452 |
|  Talajterhelési díj | 1 365 984 | 60 000 | *0* | 1 200 | 61 200 |
|  Idegenforgalmi adó | 753 750 | 0 | *0* | 0 | 0 |
|  Iparűzési adó | 11 384 160 | 6 579 619 | *1 259 927* | 10 447 192 | 17 026 811 |
|  Pótlékok | 3 018 765 | 2 121 681 | *160 740* | 4 364 685 | 6 486 366 |
|  Bírságok | 4 336 948 | 3 010 376 | *195 000* | 1 314 125 | 4 324 501 |
| ***Mindösszesen*** | ***36 695 932*** | ***19 865 157*** | ***2 349 467*** | ***31 579 748*** | ***51 444 905*** |
| *B/ Gépjárműadó* | ***3 759 514*** | *1 998 926* | ***878 640*** | *5 558 582* | ***7 557 508*** |

 |

A végrehajtási cselekmények általában nem minden esetben vezetnek azonnal eredményre. A tényleges végrehajtási eljárás leggyakrabban a bankszámlával rendelkező adózók releváns részénél hatósági átutalási megbízás benyújtásával veszi kezdetét.

Magánszemélyek esetében alkalmazható a munkabérből (nyugdíjból) és egyéb járandóságból történő letiltás. Ezek általában a Pest Megyei Kormányhivatal Egészségbiztosítási Pénztári adataira épülnek, melyek gyakran nem naprakészek, sok esetben használhatatlanok.

A letiltás viszonylagos eredménytelenségének oka, hogy a hátralékosok közül sokan nem dokumentált jövedelmet szereznek, ezek a jövedelemforrások felderíthetetlenek, sokan vannak minimálbéren bejelentve.

 Az ingatlannal rendelkező adózóknál a tartozás nagyságát is figyelembe véve kerül sor a jelzálogjog, illetőleg a végrehajtási jog bejegyzésére. Ingatlan végrehajtás lefolytatásához az Art. szabályozása alapján csak az 500 ezer forint feletti tartozások esetében van lehetőség.

 A nagyobb összeggel tartozó adózók nagyon kevés százaléka rendelkezik ingatlan tulajdonnal. Ha van is a nevükön ingatlan, az többnyire jelentős összegű banki kölcsönnel, egyéb tartozással terhelt, amely eleve esélytelenné teszi az eredményes ingatlan végrehajtást az önkormányzati adóhatóság számára.

Ezen túlmenően az ingatlan végrehajtás nehézkes és hosszadalmas, a megtérülés csak hosszú távon vezethet eredményre.

***I.3. Központi költségvetésből kapott költségvetési támogatások alakulása***

*A 2013. évtől az önkormányzati feladatellátás, ezzel együtt a finanszírozási rendszer is alapjaiban megváltozott****.***

A Magyarország helyi önkormányzatairól szóló 2011. évi CLXXXIX. Törvény 2013. január 1-jével hatályba lépett.

A törvényben foglaltak szerint a helyi önkormányzatok által kötelezően ellátandó, törvényben meghatározott feladatok ellátása, működési kiadásainak fedezetét az Országgyűlés a feladatfinanszírozás rendszerén keresztül, feladatalapú támogatással biztosítja.

A feladatfinanszírozási rendszerben az országgyűlés a helyi önkormányzat kötelezően ellátandó feladataihoz jogszabályban meghatározott közszolgáltatási szintnek megfelelő támogatást biztosít.

A központi költségvetésből 2020. évben befolyt bevételek összeg 244 200 165 Ft volt (Zárszámadási rendelet tervezet 10. számú melléklete).

***I. 4. Egyéb bevételi források***

Az önkormányzatok egyéb bevételi forrását képezik a felhalmozási jellegű bevételek. A felhalmozási bevételekből 2020. évben 670 542 893 Ft realizálódott.

A realizálódott felhalmozási bevétel egy része a szennyvízközmű üzemeltetési szerződése alapján befolyt használati díj 41 250 000 Ft, telek értékesítésből származó bevétel 7 17 685 Ft illetve lakossági és pályázati támogatás. Folyamatban lévő szennyvízcsatornázásra és szennyvíztisztitó építésére 565 533 150 Ft támogatást és előleget utaltak. A Magyar Faluprogram keretében 52 757 558 Ft támogatást nyert pályázaton az önkormányzat -Orvosi eszköz beszerzésre, Közterülethez gépbeszerzés illetve Kerékpárút építéséhez.

**I.5. Az intézmények bevételei, mint működési bevételek**

Az Intézmények működési bevételek kerülnek kimutatásra, amelyek az intézmények tevékenységéhez kapcsolódó bevételek.

**II. Kiadások alakulása**

***II.1. Kiadások elemzése***

Az Önkormányzat módosított kiadási előirányzati főösszege 2 024 919 007 Ft, melyből 1 736 341 008 Ft teljesült, ez 85,7 %-os teljesítésnek felel meg.

Az Önkormányzat kiadásait jogcímenként a Zárszámadási rendelet tervezett 1. számú melléklete tartalmazza, a feladatonkénti bontásban a 3 számú mellékletekben kerülnek bemutatásra. A felhalmozási kiadásokat az 6. számú mellékletben mutatjuk be.

A kiadások alakulását és az előző évek adatokkal történő összehasonlítását az alábbi táblázat mutatja be.

 ***Ezer Ft.-ban***

|  |  |  |  |  |  |
| --- | --- | --- | --- | --- | --- |
| **Kiadási jogcímek** | **2016. év** | **2017.év** | **2018.év** | **2019.év** | **2020.év** |
| *Működési kiadások* | *509 389* | *475 418* | *543 102* | *695 766* | *509 498* |
| 1. | Személyi juttatások | 180 395 | 184 032 | 190 885 | 232 344 | 222 574 |
| 2. | Munkaadókat terhelő járulékok | 47 917 | 41 992 | 40 364 | 45 258 | 37 742 |
| 3. | Dologi kiadások | 281 077 | 249 394 | 251 601 | 283 448 | 249 182 |
| 4. | Fordított ÁFA | 0 | 0 | 60 252 | 134 716 |  |
| *Szociális juttatások* | *1 744* | *3 398* | *4 616* | *5 047* | *4 413* |
| *Működési célú támogatások, pénzeszköz átadás* | *20 206* | *19 101* | *25 054* | *24 473* | *11 874* |
| *Felhalmozási jellegű kiadások* | *148 429* | *227 121* | *466 773* | *455 105* | *727 092* |
| *Finanszírozási kiadások* | *8 565* | *307140* | *555 916* | *425 759* | *483 464* |
|  **KIADÁSOK ÖSSZESEN** | **688 333** | **1 032 178** | **1 535 209** | **1 606 150** | **1 736 341** |

**Felhalmozási kiadások**

***Beruházások és felújítások részletezését a rendelet tervezett 6. számú melléklete***

**III. Maradvány alakulása**

A maradvány a költségvetési év során a bevételek és kiadások különbözete. Az alaptevékenység bevételei és kiadásai tekintetében költségvetési maradványról beszélünk.

Az államháztartásról szóló törvény végrehajtásáról szóló 368/2011. (XII.31.) Korm. rendelet előírásai szerint (155.§. (2) bekezdés) az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével egy időben állapítja meg.

A rendelet tervezet 7. számú melléklete tartalmazza Önkormányzat és intézményei 2020. évi maradványát.

**IV. Mérlegtételek alakulás**

Az önkormányzat könyvviteli mérleg szerinti nettó vagyonának értéke 2020. december 31-én 4 485 884 776 Ft, a nyitó értékhez viszonyítva a növekedés összege 245 927 812 Ft.

Folyamatban lévő beruházás a szennyvíz pályázat, sportcsarnok megvalósítása.

Az Önkormányzat mérlegtételek alakulását a rendelet tervezet 8. számú melléklete tartalmazza.

**IV. Vagyon alakulása**

A **befektetett eszközök** nettó értéke a 2019. évi 3.504.621 807 Ft-ról 2020. évben

3.697. 342.727 Ft-ra változott.

A **pénzeszközök** záró értéke 2020. december 31-én 262 133 936 Ft.

A 2020. december 31-én a **mérleg szerinti eredmény** – 369 854 814 Ft lett.

A központi költségvetés megelőlegezett 11 113 205Ft-ot. Finanszírozása, a költségvetési évet követő kötelezettség. A kötelezettség jellegű sajátos elszámolások értéke a helyi adó túlfizetése, gépjárműadó központi költségvetést megillető része, letétek értéke, szennyvízberuházásra kifizetett szállítói finanszírozású előleg

A passzív időbeli elhatárolások tartalmazzák a 2020. decemberi bér és járulék összegét (kötelező elhatárolás), a fejlesztési támogatás (KEOP-ASP-ÉMO7-ÉMO17)) értékét.

**V. Intézmények 2020. évi gazdálkodása**

A 2020. évi zárszámadási rendelet tervezett 3.,4.1. 4.2 és 4.3 , 4.4 számú mellékletében bemutatásra kerültek az intézmények tervezett és tényleges bevételi és kiadási adatai a bevételi adatok intézményekre lebontva tartalmazzák a központi költségvetésből kapott normatív támogatás összegét, a fenntartói kiegészítést és a saját bevételeket.

A fenntartó által biztosított támogatás (intézményfinanszírozás) az eredeti 355 960 000 Ft-ról

318 356 150 Ft-ra csökkent évközi elvonások miatt, melyből 279 463 928 Ft összeg került kiutalásra 88 %-ban.

Az intézmények saját bevételei az eredetileg tervezett 42 909 000 Ft-ot a COVID 19 miatt csökkenteni kellet 36 299 342 Ft-ra az intézmények bezárása miatt ehhez képest 31 295 846 Ft-os összegben teljesültek (86,4%).

A működési kiadások az évközi módosított tervezett 336 078 250 Ft előirányzathoz képest 316 505 754 .Ft-ban teljesültek (86,5%).

**Összességében megállapítható, hogy önkormányzatunk 2020. évi gazdálkodásában a kötelező és a vállalt feladatait pénzügyi lehetőségeinek figyelembevételével megfelelő színvonalon teljesítette.**

Telki, 2020. 05. 17.

 Deltai Károly Dr Lack Mónika

 Polgármester Jegyző